
R O M Â N I A

JUDEŢUL VRANCEA

CONSILIUL LOCAL

AL MUNICIPIULUI FOCŞANI

HOTĂRÂRE

privind aprobarea împărţirii municipiului Focşani în 6 zone de lucru, arondarea consilierilor locali pe aceste zone şi constituirea grupurilor de dialog, având ca obiect creşterea gradului de transparenţă şi implicarea civică în actul de administrare
Consiliul local al muncipiului Focşani, judeţul Vrancea, întrunit în şedinţă ordinară,

· analizând proiectul de hotărâre iniţiat de consilierii locali Radu Niţu, Oloeriu Ioan Liviu şi Pădineanu Gabriel, precum şi raportul Serviciului Comunicare nr. 37234/12.08.2009, prin care se propune aprobarea împărţirii municipiului Focşani în 6 zone de lucru, arondarea consilierilor locali pe aceste zone şi constituirea grupurilor de dialog, având ca obiect creşterea gradului de transparenţă şi implicarea civică în actul de administrare; 

· văzând avizul favorabil al Comisiei pentru drepturile omului, culte, relaţii cu cetăţenii, muncă şi protecţie socială şi al Comisiei pentru pentru administraţie publică locală, juridică, anticorupţie şi integrare europeană şi amendamentul domnilor consilieri Daniel Gongu şi Liviu Ioan Oloeriu;
- în baza art. 36, alin. (1) şi în temeiul art. 45, alin. (1), din Legea nr. 215/2001 privind administraţia publică locală, republicată, modificată şi completată,
HOTĂRĂŞTE:
Art. 1
Se aprobă împărţirea muncipiului Focşani în 6 zone de lucru, conform Anexei nr. 1, care face parte integrantă din prezenta hotărâre.
Art. 2
Se aprobă arondarea consilierilor locali pe cele 6 zone de lucru, după cum urmează:
Zona 1

1. Veber Laurenţiu Felician Doru

2. Stan Gheorghe

3. Mălureanu Mugurel Cosmin 
Zona 2 

1. Dobre Vasile 

2. Popoiu Emil Dănuţ 

3. Mardare George
Zona 3

1. Tănase Neculai

2. Colin Adrian 

3. Pintilie Vasile

4. Nistoroiu Neagu

5. Oloeriu Ioan Liviu
6. Şuşu Cristinel
Zona 4 

1. Postelnicu Romeo Paul

2. Lazăr Mioara 

3. Dumitru Constantin

4. Fodoreanu Doina
Zona 5 

1. Boboc Tudoriţa Rodica 

2. Matişan Bogdan Emilian

3. Gongu Daniel
4. Oloeriu Ioan Liviu
5. Nistoroiu Neagu
Zona 6

1. Radu Niţu

2. Pădineanu Gabriel
3. Şuşu Cristinel
4. Gongu Daniel

Art. 3
Se aprobă constituirea grupurilor de dialog pe zone, ca organisme cu caracter obştesc şi apolitic, ce vor activa pe lângă Consiliul local al municipiului Focşani, fiind compuse din reprezentanţi ai cetăţenilor, ai agenţilor economici şi ai instituţiilor publice care îşi au domiciliul sau îşi desfăşoară activitatea în una dintre cele şase zone ale municipiului Focşani. 

Numirea membrilor grupurilor de dialog se va face prin dispoziţia primarului, regulamentul de funcţionare şi atribuţiile, urmând a fi supuse spre aprobare Consiliului local într-o şedinţă ulterioară. 

Art. 4
Cu data prezentei, se abrogă Hotărârea nr. 40/22.02.2005 privind aprobarea împărţirii municipiului Focşani în 6 zone de lucru, arondarea consilierilor locali pe aceste zone şi constituirea grupurilor de dialog, având ca obiect creşterea gradului de transparenţă şi implicarea civică în actul de administrare, modificată prin HCL nr. 277/30.10.2007. 
Art. 5
Prezenta hotărâre va fi comunicată de către Serviciul administraţie publică locală, legalitate, compartimentelor, serviciilor şi primarului municipiului Focşani, conform legii, care va asigura executarea acesteia prin Serviciul comunicare. 

